PROTOKOL FRA MORGENMØDET TIRSDAG DEN 19. JUNI 2018

(2018/C 443/02)

INDHOLD

1. Uopsætteligt spørgsmål nr. 1: Hastende karakter af nye foranstaltninger til bekæmpelse af international terrorisme 5

2. Forholdet mellem AVS-staterne og EU efter Cotonouaftalens udløb: en stærk parlamentarisk dimension 5

3. De sociale og miljømæssige konsekvenser af urbanisering, navnlig den forsvarlige forvaltning af industri- og husholdningsaffald i AVS-landene 6

4. Konsekvenserne af den ulovlige handel med plantebeskyttelsesmidler, såsæd og andet landbrugsinput for AVS-landenes økonomier 6

PROTOKOL FRA MORGENMØDET TIRSDAG DEN 19. JUNI 2018

(Mødet åbnet kl. 9.15)

FORMAND: Joseph OWONA KONO

Medformand

1. Uopsætteligt spørgsmål nr. 1: Hastende karakter af nye foranstaltninger til bekæmpelse af international terrorisme

Indlæg: Birgit Loeser (EU-Udenrigstjenesten), Frank Engel, Jo Leinen, Alpha Ousmane (Burkina Faso), Agnima Alain-Michel Lobognon (Elfenbenskysten), Louis Michel, Musa Hussein Naib (Eritrea), Tesfaye Daba Wakjira (Etiopien), João Ferreira, Alhaji Halifa Sallah (Gambia), Ben Abdallah Banda (Ghana), Price Cyprien (Haiti), Teresa Jiménez-Becerril Barrio, Juan Fernando López Aguilar, Pally Iriase (Nigeria), Francesc Gambús, Papa Babou Ndiaye (Senegal), Clifford Andre (Seychellerne), Nafie Ali Nafie Ahmed (Sudan), Suhair Ahmed Salah Mohamed Ahmed (Sudan), Andre Misiekaba (Surinam) og Adjedoue Weidou (Tchad).

Repræsentanten fra EU-Udenrigstjenesten indledte drøftelsen og mindede om EU's stærke engagement med hensyn til sikkerhed i Afrika. Den nylige undertegnelse af »aftalememorandummet« mellem Den Afrikanske Union, EU og De Forenede Nationer viser, at disse tre internationale organisationer har forpligtet sig til at arbejde endnu tættere sammen. Medlemmerne understregede vigtigheden af sammenhængen mellem udvikling og sikkerhed og afviste forbindelsen mellem terrorisme og migration. De gentog vigtigheden af at tackle de grundlæggende årsager til terrorisme (fattigdom, udstødelse, menneskerettighedskrænkelser, korruption osv.) og af udformningen af mere effektive afradikaliseringspolitikker. Styrkelsen af staten og dens rolle bør i denne sammenhæng gøres til en prioritet. Drøftelsen vedrørte endvidere finansiering af terrorisme og vigtigheden af interkulturel og interreligiøs dialog, samtidig med at det blev understreget, at terrorisme på ingen måde kan retfærdiggøres.

Forholdet mellem AVS-staterne og EU efter Cotonouaftalens udløb: en stærk parlamentarisk dimension

2.

Udvalget om Politiske Spørgsmål

Medordførere: Jacob Oulanyah (Uganda) og Cristian Dan Preda

Sebastian Kopulande (Zambia) erstattede Jacob Oulanyah (Uganda), og Cristian Dan Preda forelagde betænkningen.

Indlæg: Cheryl Sandra V. Husbands (Barbados), Bogdan Brunon Wenta, Carlos Zorrinho, Gilbert Shimane Mangole (Botswana), Louis Michel, Tesfaye Daba Wakjira (Etiopien), Alhaji Halifa Sallah (Gambia), Michel Kamano (Guinea), Jean-Luc Schaffhauser, Price Cyprien (Haiti), Michael Gahler, Maria Arena, McHenry Venaani (Namibia), Frank Engel, Clifford Andre (Seychellerne), Julie Ward, Nafie Ali Nafie Ahmed (Sudan), Joachim Zeller, Suhair Ahmed Salah Mohamed Ahmed (Sudan), Cécile Kashetu Kyenge, Andre Misiekaba (Surinam), Sabine Lösing, Adjedoue Weidou (Tchad) og Domenico Rosa (Europa-Kommission).

Mens forhandlingerne om en ny aftale mellem EU og AVS-staterne forventes at begynde senest i august 2018, accepterede de fleste medlemmer, at den kommende aftale bør være retligt bindende, og at den bør bygge på Cotonouaftalen, især for så vidt angår menneskerettigheder, god regeringsførelse og politisk dialog. Den foreslåede budgettering af Den Europæiske Udviklingsfond vil kunne bidrage til forbedret absorption, øget forudsigelighed og strengere parlamentarisk kontrol af midlerne. De kommende forhandlinger udgør en unik mulighed for at modernisere partnerskabet og tilpasse det til de aktuelle globale udfordringer. Der var generel enighed om behovet for at den overordnede AVS-ramme bevares og for at styrke dens parlamentariske dimension. Forslaget om at afskaffe AVS-strukturen med henblik på at koncentrere sig om stærkere regionale forbindelser blev ikke støttet. Medlemmerne bemærkede også den vigtige rolle, som teknologioverførsel kunne spille i industrialiseringsprocesserne i AVS-landene.

Sebastian Kopulande (Zambia) afrundende drøftelsen.

De sociale og miljømæssige konsekvenser af urbanisering, navnlig den forsvarlige forvaltning af industri- og husholdningsaffald i AVS-landene

3.

Udvalget om Sociale Anliggender og Miljø

Medordførere: Alhaji Halifa Sallah (Gambia) og Eleni Theocharous

Alhaji Halifa Sallah (Gambia) forelagde betænkningen.

Indlæg: Alpha Ousmane (Burkina Faso), Frank Engel, Agnima Alain-Michel Lobognon (Elfenbenskysten), Jo Leinen, Ben Abdallah Banda (Ghana), Catherine Bearder, Abderrahmane Marrakchy (Mauretanien), Neoklis Sylikiotis, Liuga Faumuina (Samoa), Jean- Luc Schaffhauser, Mathew Sahr Nyuma (Sierra Leone), Francesc Gambús, Suhair Ahmed Salah Mohamed Ahmed (Sudan), Adjedoue Weidou (Tchad), Raphael Mhone (Malawi), Thierry Cornillet og Paolo Ciccarelli (Europa-Kommissionen).

Den hastige urbanisering i AVS-landene har skabt massive udfordringer med hensyn til affaldshåndtering. Medlemmerne drøftede følgerne af dårlig affaldshåndtering for menneskers sundhed og miljøet. Der er behov for at forbedre de lovgivningsmæssige rammer og for at håndhæve den eksisterende lovgivning, også i forbindelse med eksport af farligt affald. Medlemmerne nævnte vigtigheden af uddannelse og den cirkulære økonomis potentiale.

Alhaji Halifa Sallah (Gambia) afrundede drøftelsen.

Konsekvenserne af den ulovlige handel med plantebeskyttelsesmidler, såsæd og andet landbrugsinput for AVS-landenes økonomier

4.

Udvalget om Økonomisk Udvikling, Finanser og Handel

Medordførere: Lucie Milebou Aubusson ép. Mboussou (Gabon) og Maria Arena

Lucie Milebou Aubusson (også kendt som Lucie Mboussou) (Gabon) og Maria Arena forelagde betænkningen.

Indlæg: Dariusz Rosati, Alhaji Halifa Sallah (Gambia), Clifford Andre (Seychellerne), Thierry Cornillet, Maria Lidia Senra Rodríguez, Maria Heubuch og Leonard Mizzi (Europa-Kommissionen).

Den ulovlige handel med plantebeskyttelsesmidler, såsæd og andet landbrugsinput er blevet til en indbringende forretning, hvilket lettes af manglen på en klar retlig ramme og sanktioner. Medlemmerne understregede virkningen af denne ulovlige handel på sundheden (især hos kvinder og piger) og på miljøet. Medlemmerne bemærkede behovet for at øge bevidstheden blandt landmænd i AVS-staterne, at opbygge laboratoriekapacitet og at styrke toldkontrollen. Visse medlemmer understregede nødvendigheden af en holistisk tilgang, som skulle kombinere regionale og nationale foranstaltninger. Andre spørgsmål vedrørte den private sektors rolle, landbrugsmodeller og vigtigheden af forskning og teknologi.

Lucie Milebou Aubusson (også kendt som Lucie Mboussou) (Gabon) og Maria Arena afrundede drøftelsen.

(Mødet hævet kl. 12.51)